**OBRAZLOŽENJE OPĆEG DIJELA ČETVRTIH IZMJENA I DOPUNA PRORAČUNA**

**GRADA NOVSKE ZA 2023. GODINU**

**PRAVNI OSNOV**

Odredbama članka 45. Zakona o proračunu („Narodne novine“, broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

**OBRAZLOŽENJE PRIHODA I PRIMITAKA, RASHODA I IZDATAKA**

Četvrtim izmjenama i dopunama iskazano je povećanje proračuna za 8,97 % ili 1.841.566,42 €. Ukupno planirani prihodi i primici s planiranim viškom prihoda ovim izmjenama iznose 22.361.558,52 € kn.

*Prihodi poslovanja* s planom od 12.177.039,17 € povećani su za 1.253.233,79 € tako da plan iznosi 13.430.272,96 €.

*Prihodi od poreza* iskazani su sa smanjenjem od 18.351,56 € te plan prihoda iznosi 3.219.890,25 €. U ovoj skupini prihoda iskazano je smanjenje prihoda na stavci prihoda od poreza na promet nekretnina radi usklađenja plana i realizacije.

*Prihodi pomoći* iskazani su s povećanjem za 387.373,12 € te plan tih prihoda iznosi 5.291.110,57 €. Promjene u ovoj skupini prihoda iskazane su s povećanjem, tj. planiranjem sredstava pomoći za pokriće manjka prihoda pomoći iz 2022. godine u iznosu od 473.279,78 €. Povećanje prihoda iskazano je za nove projekte koji su odobreni u ukupnom iznosu od 244.520,58 €. Ministarstvo regionalnog razvoja i fondova EU sufinancirat će izgradnju nogostupa u Bročicama sa 60.000,00 €, Fond za zaštitu okoliša i energetsku učinkovitost odobrio je sredstva za projekt punionice za električne automobile s iznosom 27.300,00 €, za nabavu spremnika za odvojeno prikupljanje otpada odobreno je 44.020,00 €, za utvrđivanje kapaciteta deponije komunalnog otpada 1.553,00 € te za projekt Smart Revolution 64.042,58 €. Središnji državni ured za demografiju i mlade odobrio je sredstva za ulaganje u prostor Centra za mlade u iznosu od 47.605,00 €. Istovremeno je izvršeno smanjenje prihoda pomoći za sanaciju klizišta u iznosu od 22.490,00 € jer su sredstva odobrena iz drugih izvora. Smanjenje prihoda pomoći iskazano je kod projekta *Zaželi III* zbog toga što su sredstva osigurana u višku prihoda. Kod proračunskih korisnika promjene u ovoj skupini prihoda iskazane su s povećanjem od 12.940,83 €, sredstva su odobrena za programe dječjeg vrtića u iznosu od 9.182,13 €, za otkup knjiga u knjižnici 4.200,00 € te je izvršeno smanjenje prihoda pomoći kod Pučkog otvorenog učilišta za 441,64 € radi usklađenja plana.

*Prihodi od imovine* iskazani su sa smanjenjem za 28.730,86 € te plan tih prihoda iznosi 1.386.163,01 €. Iskazano je smanjenje prihoda od zakupa poljoprivrednog zemljišta u vlasništvu države za 28.757,40 € radi usklađenja plana i realizacije te povećanje od 26,54 € na ime donacije kamenog materijala trgovačkom društvu Novokom d.o.o.

*Prihodi od upravnih i administrativnih pristojbi, pristojbi po posebnim propisima i naknada* iskazani su s povećanjem od 205.975,95 € te plan iznosi 2.635.431,83 €. Plan prihoda povećan je na ime povrata dijela sredstava koji su uloženi od strane proračuna u financiranje projekta Aglomeracije u iznosu od 198.247,70 €, planirana su sredstva za pokriće troškova koje je HEP d.o.o. dužan refundirati proračunu na ime rashoda nastalih na izradi projektne dokumentacije za solarnu elektranu u poduzetničkoj zoni Novska s 41.198,00 € te smanjenje vlastitih prihoda proračunskih korisnika za 49.689,53 €.

Plan *prihoda od prodaje proizvoda i robe te pruženih usluga i prihodi od donacija* povećan je za 699.492,21 € te plan iznosi 886.220,69 €, a odnosi se na povećanje prihoda proračunskih korisnika Grada (Javna vatrogasna postrojba Grada Novske -308,42 € i Pučko otvoreno učilište 4.500,00€) te planiranje prihoda donacija u iznosu od 695.300,63 €. Sredstva donacija planirana su za sufinanciranje županijske ceste D47-Kozarice s 50.000 €, sanaciju klizišta 578.490 €, donaciju kamena od strane HŽ infrastrukture u iznosu od 26,54 €, računovodstveno iskazivanje donacije u naravi na ime zemljišta koje je Vodovod Novska d.o.o. darovao Gradu u iznosu od 2.167,06 € te planiranje prihoda donacija koji služe za pokriće manjka donacija temeljem Odluke o rasporedu rezultata poslovanja za 2022. godinu u iznosu od 64.617,03 €.

*Prihodi od prodaje nefinancijske imovine iskazani* su sa smanjenjem za 43.633,69 € te plan tih prihoda iznosi 834.882,59 €. Smanjenje je iskazano na prihodima prodaje poljoprivrednog zemljišta u vlasništvu države radi usklađenja plana i realizacije.

*Rashodi poslovanja* s planom od 8.620.767,75 € povećani su ovim izmjenama i dopunama proračuna za 468.959,42 € tako da plan iznosi 9.089.727,17 €.

U strukturi rashoda poslovanja iskazane su promjene na rashodima za zaposlene s povećanjem za 85.008 €. Promjene su iskazane kod proračunskih korisnika radi dodatnog zapošljavanja u dječjem vrtiću zbog osnivanja novih odgojno-obrazovnih grupa. Radi usklađivanja plaća s novim Pravilnikom o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova iskazano je povećanje rashoda za zaposlene kod Javne vatrogasne postrojbe Grada te usklađivanja plana s realizacijom kod Pučkog otvorenog učilišta.

*Materijalni rashodi* povećani su za 453.330,73 € te plan iznosi 3.944.336,75 €. Najveće promjene iskazane su u Upravnom odjelu za komunalni sustav, prostorno planiranje i zaštitu okoliša gdje je iskazano povećanje plana rashoda za sanaciju klizišta s iznosom od 350.000,00 €, održavanje javnih površina za 155.000,00 €, nerazvrstanih cesta za 60.000,00 €, povećani su rashodi za dezinsekciju za 8.760,00 € i deratizaciju 1.163,00 € radi osiguranja dostatnih sredstava do kraja godine. Za izradu projektne dokumentacije za prenamjenu zgrade učeničkog doma i društvenog doma u Bročicama planirano je 33.625,00 €, u programu poljoprivrede iskazano je povećanje materijalnih rashoda za 38.999,94 € itd.

*Rashodi pomoći dane u inozemstvo i unutar općeg proračuna* smanjeni su za 30.000,00 €. Smanjeni su rashodi pomoći za sufinanciranje rada Dnevnog centra za starije radi usklađenja plana s potrebama do kraja godine.

*Naknade građanima i kućanstvima na temelju osiguranja i druge naknade* iskazane su s povećanjem za 336,00 € koje se odnosi na rashode priključka na infrastrukturu članovima HVIDR-e.

*Ostali rashodi* na kontu skupine 38 smanjeni su za 39.885,31 €. Promjene su iskazane u programu *Razvoj civilnog društva* sa smanjenjem za 10.606,95 €, dok je u programu *Javnih potreba u kulturi* iskazano povećanje za 11.900,00 €. Kapitalna donacija Vodovodu Novska d.o.o. za izgradnju vodovoda i odvodnje u zoni (južni odvojak II) iskazana je sa smanjenjem za 109.368,00 € jer se sredstva neće utrošiti u ovoj proračunskoj godini, a osigurana su sredstva donacije od 7.500,00 € za izradu elaborata sanacije postojećeg vodovoda za potrebe provođenja projekta rekonstrukcija ulica Samar brdo. Turističkoj zajednici za poticanje razvoja turizma sredstva su povećana za 20.500,00 €, a za sufinanciranje rada Razvojne agencije Grada Novske (NORA) povećanje je iskazano u iznosu od 37.136,86 €.

*Rashodi za nabavu nefinancijske imovine* iskazani su s povećanje od 515.919,90 € te plan tih rashoda iznosi 12.025.583,67 €.

*Rashodi za nabavu neproizvedene dugotrajne imovine* iskazani su s povećanjem od 18.754,47 € i najvećim dijelom povećanje se odnosi na planiranje sredstava za nabavu licenci, novih računalnih programa. Dakle, planiran je novi program *Smart revolution Novska*, sredstva su odobrena za digitalizaciju uprave kroz projekt Platforma otvoreno za Grad Novsku s iznosom od 33.014,80 €. Rashodi za licence planirani su kod proračunskog korisnika Javna vatrogasna postrojba s iznosom od 3.820,00 €, a povećanje je iskazano i na stavkama materijalno- financijskih rashoda uprave za potrebe servera i nadogradnju postojećih programa u iznosu od 5.016,00 €. U ovoj skupini konta iskazano je smanjenje rashoda za otkup zemljišta za 8.204,05 € i 13.272,28 € za rashode ulaganja u tuđu imovinu radi prava korištenja.

*Rashodi za nabavu proizvedene dugotrajne imovine* iskazani su s povećanjem za 136.100,39 €, a odnose se na program *Smart revolution Novska* s iznosom od 30.498,91 €, rashodi za nabavu spremnika za odvojeno prikupljanje otpada planirani su s 55.025 €, nabava vozila kod proračunskog korisnika JVP 41.388,92 €, itd.

*Rashodi za dodatna ulaganja na nefinancijskoj imovini* iskazani su s povećanjem za 361.065,04 €. Najveće povećanje iskazano je na rashodima za rekonstrukciju kotlovnice u zgradi učeničkog doma s iznosom od 164.000,00 €, dok je za proširenje učeničkog doma (radovi na rekonstrukciji postojećeg prostora) potrebno osigurati dodatnih 6.450,00 €. Ukinuta je pozicija za izradu projektne dokumentacije za izgradnju nove zgrade JVP s iznosom od 33.180,70 €, a otvoren je novi projekt *Punionica za električne automobile* s planom od 51.740,00 € koja se sufinancira sredstvima Fonda za zaštitu okoliša i energetsku učinkovitost. Rashodi programa *Smart revolution Novska* iskazani su i u ovoj skupini s iznosom od 17.420,44 €.

Prema Računu zaduživanja/financiranja primici od financijske imovine i zaduživanja smanjeni su za 21.593,43 € te plan iznosi 7.332.819,33 €. Smanjenjem je izvršeno usklađenje plana s utvrđenim manjkom primitaka od financijske imovine po godišnjem obračunu proračuna. Manjak primitaka na ime kredita HPB-a za hotel Knopp pokrit će se planiranjem primitaka od financijske imovine i zaduživanja.

**OBRAZLOŽENJE RASHODA I IZDATAKA 4. IZMJENA I DOPUNA PRORAČUNA GRADA NOVSKE ZA 2023. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna umanjuju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **4.234.465,30 eura**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **180.143,03 eura ili 4,44%**  koja sredstva uključuju i sredstva za financiranje novog programa „Smart revolution Novska“.

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2023. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2023.** | **Naziv programa** | **Proračun** | **4. izmjene i dopune proračuna** | **Povećanje/****smanjenje** |
| 1. | 1001 | Opće usluge javne uprave | 793.363,42 | 796.152,42 | 2.789,00 |
| 2. | 1002 | Zdravstvo | 9.136,14 | 9.350,14 | 214,00 |
| 3. | 1003 | Razvoj civilnog društva | 145.368,11 | 134.761,16 | -10.606,95 |
| 4. | 1004 | Javne potrebe u kulturi | 96.534,17 | 108.434,17 | 11.900,00 |
| 5. | 1005 | Sufinanciranje obrazovanja | 236.077,46 | 237.542,29 | 1.464,83 |
| 6. | 1006 | Provedba mjera obiteljske populacijske politike | 92.640,53 | 92.640,53 | 0,00 |
| 7. | 1007 | Socijalna skrb | 279.062,04 | 253.187,09 | -25.874,95 |
| 8. | 1008 | Razvoj sporta i rekreacije | 297.565,69 | 297.565,69 | 0,00 |
| 9. | 1009 | Manifestacije | 6.636,14 | 20.000,00 | 13.363,86 |
| 10. | 1010 | Sjećanja na Domovinski rat | 11.617,82 | 18.660,96 | 7.043,14 |
| 11. | 1011 | Program „Zaželi“ | 196.854,47 | 196.854,47 | 0,00 |
| 12. | 1012 | Program za djecu i mlade | 3.052,62 | 3.052,62 | 0,00 |
| 13. | 1014 | Širenje mreže socijalnih usluga u zajednici, I. faza | 3.456,55 | 3.456,55 | 0,00 |
| 14. | 1037 | Smart revolution Novska | 0,00 | 33.014,80 | 33.014,80 |
| 15. | 1015 | Programi u kulturi Pučkog otvorenog učilišta | 164.747,17 | 184.126,61 | 19.379,44 |
| 16. | 1016 | Programi obrazovanja | 179.291,36 | 254.598,39 | 75.307,03 |
| 17. | 1017 | Programi knjižnične djelatnosti | 272.116,69 | 281.316,69 | 9.200,00 |
| 18. | 1018 | Predškolski odgoj | 1.250.999,64 | 1.293.948,47 | 42.948,83 |
| 19. | 1019 | Programi i aktivnosti mjesne samouprave | 15.802,25 | 15.802,25 | 0,00 |
|  | **18 programa** | **Ukupno** | **4.054.322,27** | **4.234.465,30** | **180.143,03** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A100001 Administracija i upravljanje**

U aktivnosti 1001 T100001 *Administracija i upravljanje povećavaju* se sredstva ukupno za 6.040,66 eura u skladu s procijenjenim potrebama do kraja godine. Sredstva materijalnih rashoda povećavaju se ukupno za 3.011,66 eura na pozicijama nabave uredskog papira s memorandumom, održavanja servera, mreže i računala, usluge objave oglasa, grafičke i tiskarske usluge, troškova putovanja u La Touve i Mengen. Istovremeno, umanjuju se sredstva na pozicijama usluga kopiranja, uvezivanja i objava, za naknade službenog puta za osobe koje nisu zaposlenici Grada Novske, a ukidaju se sredstva na pozicijama podmirenja obveza prema vjerovnicima za ošasnu imovinu jer prema sadašnjem stanju svih primljenih ošasnih imovina procjenjujemo da takvih troškova do kraja godine neće biti, na poziciji

U rashodima za nabavu nefinancijske imovine povećavaju se sredstva za nabavu licenci za server u iznosu od 3.360,00 eura koje nismo osigurali u potrebnom iznosu, a umanjuju se na poziciji nabave poslovnih knjiga za 331,00 eura.

* + 1. **Aktivnost 1001 A100006 Promocija Grada u sredstvima javnog informiranja**

U aktivnosti 1001 A100006 *Promocija Grada u sredstvima javnog informiranja* umanjuju se sredstva za iznos od 3.318,07 eura na iznos od 125.835,63 eura*.* Ovim umanjenjem sredstava ukidaju se sredstva za promidžbu na Faccebooku i Googlu u iznosu od jer se procjenjuje da ih do kraja godine neće biti.

* + 1. **Aktivnost 1001 A100006 Potpore političkim strankama**

U aktivnost 1001 A100006 *Potpore političkim strankama* sredstva se povećavaju za iznos od 66,41 eura, na iznos od 6.968,00 eura koji je potreban za isplate sredstava političkim strankama do kraja tekuće godine, u skladu s iznosom koji je propisan Zakonom o financiranju političkih stranaka i izbornoj promidžbi.

* 1. **Program 1002 ZDRAVSTVO**

U programu 1002 ZDRAVSTVO mijenja se:

* + 1. **Tekući projekt 1002 T100001 Povećani zdravstveni standard**

U tekućem projektu 1002 T100001 *Povećani zdravstveni standard* sredstva se povećavaju za iznos od 214 eura, na iznos od 9.350,14 eura. Naime, u III. izmjenama i dopunama proračuna Grada Novske za 2023. godinu bio je osiguran iznos od 2.500,00 eura, a njegova stvarna cijena s cjelovitom opremom iznosi 2.714,00 eura.

* 1. **Program 1003 RAZVOJ CIVILNOG DRUŠTVA**

U programu 1003 RAZVOJ CIVILNOG DRUŠTVA mijenja se:

* + 1. **Tekući projekt 1003 T100004 Udruge iz Domovinskog rata**

U tekućem projektu 1003 T100004  *Udruge iz Domovinskog rata* sredstva se umanjuju za iznos

od 626,00 eura, na iznos od 37.200,00 eura odobrenih i raspoređenih sredstava udrugama nakon provedenog javnog poziva.

* + 1. **Tekući projekt 1003 T100005 Sufinanciranje programa udruga**

U tekućem projektu 1003 T100005  *Sufinanciranje programa udruga* sredstva se umanjuju za

iznos od 9.980,95 eura na iznos od 20.545,30 eura. Sredstva se umanjuju na poziciji javnog poziva za projekte ostalih udruga za iznos od 1.572,53 eura, na iznos odobrenih i raspoređenih sredstava udrugama nakon provedenog javnog natječaja te na poziciji javnog poziva za sufinanciranje režijskih troškova udrugama za iznos od 8.408,42 eura, na iznos odobrenih i raspoređenih sredstava udrugama nakon provedenog javnog poziva.

* 1. **Program 1004 JAVNE POTREBE U KULTURI**

U Programu 1004 JAVNE POTREBE U KULTURI mijenja se:

* + 1. **Tekući projekt 1004 T100001 Sufinanciranje programa i projekata u kulturi**

U tekućem projektu 1004 T100001 *Sufinanciranje programa i projekata u kulturi* povećavaju se sredstva za iznos od 11.900,00 eura, na iznos od 108.434,17 eura. Sredstva se povećavaju na poziciji *Obnove sakralnih objekat*a radi dodatnih investicijskih potreba u župama u iznosu od 10.000,00 eura te na poziciji tekućih donacija udrugama u kulturi za dodatne potrebe udruga u iznosu od 1.900,00 eura.

* 1. **Programu 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

**1.5.1. Aktivnost 1005 A100003 Sufinanciranje programa škola s područja Grada Novske**

U aktivnosti 1005 A100003 *Sufinanciranje programa škola s područja Grada Novske* povećavaju se sredstva za sufinanciranje programa škola u iznosu od 1.464,83 eura, na iznos od 29.329,87 eura, i to za projekt produženog boravka, radi isplate dodatne plaće učitelja koji je zamjenjivao učiteljicu dok je bila na bolovanju do 42 dana, a koji trošak tereti poslodavca.

* 1. **Program 1007 SOCIJALNA SKRB**

U programu 1007 SOCIJALNA SKRB mijenjaju se ili dodaju sljedeće aktivnosti:

* + 1. **Aktivnost 1007 A100001 Pomoć građanima i kućanstvima**

U aktivnosti 1007 A100001 *Pomoć građanima i kućanstvima* povećavaju se sredstva za iznos od 139,36 eura na iznos od 37.162,39 eura. Sredstva se povećavaju na poziciji pomoć za troškove stanovanja-ogrjev (iz viška pomoći).

* + 1. **Aktivnost 1007 A100004 Dnevni centar za starije u Novskoj**

U aktivnosti 1007 A100004 *Dnevni centar za starije u Novskoj* umanjuju se sredstva za financiranje za iznos od 30.000,00 eura, na iznos od 102.722,81 eura, u skladu s ažuriranim Planom godišnjih potreba za rad Dnevnog centra.

* + 1. **Tekući projekt 1007 T100001 Pomoć obiteljima djece i osoba s invaliditetom**

Iza aktivnosti 1007 A100006 dodaje se novi tekući projekt i glasi:

**„ Tekući projekt T100001 Pomoć obiteljima djece i osoba s invaliditetom“ u iznosu od 4.125,05 eura“**

U tekućem projektu 1007 T100001 *Pomoć obiteljima djece i osoba s invaliditetom* u iznosu od 4.125,05 eura, u suradnji s Općinama Lipovljani i Jasenovac, osiguravaju se sredstva za troškove prijevoza obitelji djece i osoba s invaliditetom na ljetovanje u Omiš za 23 osobe. Gradu Novskoj, Općini Lipovljani i Općini Jasenovac obratio se Hrvatski zavod za socijalni rad, Područni ured Novska, sa zamolbom za financiranje troškova putovanja na ljetovanje korisnika Područnog ureda Novska i članova Udruge „Sunca Novske“. Kako je 16 osoba s područja Grada Novske, a 7 osoba je s područja Općine Lipovljani i Općine Jasenovac, Grad Novska će biti nositelj i organizator projekta, a troškovi će se podijeliti na način da će svaka jedinica financirati prijevoz za svoje obitelji. Grad Novska će za 16 osoba podmiriti iznos od 2.869,00 eura, a Općina Jasenovac i Lipovljani podmirit će za 7 korisnika s područja Općine Lipovljani i Općine Jasenovac sredstva u iznosu 1.255,45 eura.

* 1. **Program 1009 MANIFESTACIJE**

U programu 1009 MANIFESTACIJE mijenja se:

* + 1. **Tekući projekt 1009 T100001 Dan grada**

U tekućem projektu 1009 T100001 *Dan grada* povećavaju se sredstva za financiranje Dana Grada za iznos od 13.363,86 eura, na iznos od 20.000,00 eura, u skladu sa svim planiranim aktivnostima i programima koje će provoditi Grad Novska za Dan grada.

* 1. **Program 1010 SJEĆANJA NA DOMOVINSKI RAT**

U programu 1010 SJEĆANJA NA DOMOVINSKI RAT mijenja se:

**1.8.1. Tekući projekt 1010 T100001 Obilježavanje prigodnih datuma**

U tekućem projektu 1010 T100001 *Obilježavanje prigodnih datuma* povećavaju se sredstvaza financiranje tekućeg projekta u iznosu od 7.043,14 eura, i to 840,00 eura za podmirenje kasnije pristiglog računa za obilježavanje „Bljeska“, te 6.203,14 eura za obilježavanje Dana hrvatskih branitelja, na iznos stvarno utrošenih sredstava.

* 1. **Program 1037 SMART REVOLUTION NOVSKA**

Iza Programa 1014 ŠIRENJE MREŽE SOCIJALNIH UVJETA U ZAJEDNICI I. FAZA dodaje se novi program i jedan tekući projekt i glase:

**„** **Program 1037 SMART REVOLUTION NOVSKA“ u iznosu od 33.014,80 eura**

Program 1037 SMART REVOLUTION NOVSKA je projekt prijavljen na natječaj Fonda za zaštitu okoliša i energetsku učinkovitost za koji su osigurana sredstva u iznosu od ukupno 80.934,15 eura, temeljem Ugovora za sufinanciranje razvoja pametnih i održivih rješenja i usluga koji je zaključen 30. kolovoza 2023. godine i to za sljedeća područja:

1. Nabava opreme, usluga i radova za implementaciju sustava i rješenja predviđenih projektom – Nabava električnih bicikala s pripadajućom opremom ukupne procijenjene vrijednosti od 17.420,44 eura;
2. Platforma Otvoreno za grad Novsku s obukom za rad ukupne procijenjene vrijednosti od 33.014,80 eura;
3. Sustav za praćenje kvalitete zraka Awrys X procijenjene ukupne vrijednosti od 5.812,50 eura.

Učešće Fonda je 80 % za svako područje, a 20 % osigurava Grad Novska.

U razdjelu proračuna Upravnog odjela za društvene djelatnosti, pravne poslove i javnu nabavu Program 1037 Smart revolution Novska obuhvaća jedan tekući projekt, i to:

* + 1. **Tekući projekt 1037 T100001 Platforma otvoreno za Grad Novsku**

U tekućem projektu 1037 T100001 osigurana su sredstva za nabavu platforme koja uključuje sustav autentifikacije te implementaciju i vezu sustava autentifikacije NIAS koja će omogućiti: izradu digitalnih obrazaca, pregled vlastitih financijskih kartica od strane građanina, provođenje e- natječaja, iTransparentnost, sustav informiranja građana i edukaciju za rad službenika u navedenim platformama. Za nabavu navedenih platformi provest će se odgovarajuća nabava.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U Programu 1015 Programi u kulturi Pučkog otvorenog učilišta mijenja se:

* + 1. **Aktivnost 1015 A100001 Administracija i upravljanje**

U aktivnosti 1015 A100001*Administracija i upravljanje*povećavaju se sredstva za iznos od 9.353,00 eura, na iznos od 112.523,95 eura. Sredstva se povećavaju za ostale rashode za zaposlene u iznosu od 4.353,00 eura (zbog potrebe isplate jubilarne nagrade za 2 djelatnika i isplate naknade za rođenje djeteta jednog djelatnika). Naknade troškova zaposlenima povećavaju se za 5.000,00 eura (za troškove prijevoza djelatnika).

* + 1. **Tekući projekt 1015 T100001 Kazališne i kino predstave**

U tekućem projektu 1015 T100001 *Kazališne i kino predstave* povećavaju se sredstva za iznos od 10.468,08 eura, na iznos od 61.508,30 eura radi dodatnih potreba za održavanjem kazališnih predstava i izložbi i sadržaja muzejske djelatnosti u iznosu od 5.385,44 eura, za kino projekcije iznos od 1.000.00 eura, za saniranje štete na zgradi učilišta, iznos od 3.000,00 eura, te za nabavu opreme za kino, iznos od 660,96 eura.

* + 1. **Tekući projekt 1015 T100002 Moje malo kino**

U tekućem projektu 1015 T100002 *Moje malo kino* umanjuju se sredstva za iznos od 441,64 eura, na iznos od 10.536,00 eura radi realizacije projekta s manjim troškovima od planiranih.

* 1. **Program 1017 PROGRAMI KNJIŽNIČNE DJELATNOSTI**

U Programu 1017 PROGRAMI KNJIŽNIČNE DJELATNOSTI mijenja se:

* + 1. **Aktivnost 1017 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva za financiranje aktivnosti za iznos od 9.200,00 eura, na iznos od 274.216,02 eura. Sredstva se povećavaju na poziciji ostalih rashoda za zaposlenike u iznosu od 1.152,00 eura radi isplate naknade za neiskorišteni godišnji odmor za dva zaposlenika kojima je prestao radni odnos, uz istovremeno smanjenje troška plaća u istom iznosu za zaposlenike kojima je prestao radni odnos.

U materijalnim rashodima povećavaju se sredstva rashoda za materijal i energiju u iznosu od 5.000,00 eura koji se odnose na račune za plin koji u ovoj godini nisu još zaprimljeni. Za iznos od 4.200,00 eura povećavaju se sredstva pomoći Ministarstva kulture i medija za program *Otkup knjiga*.

* 1. **Program 1016 PROGRAMI OBRAZOVANJA**

U Programu 1016 PROGRAMI OBRAZOVANJA mijenja se:

* + 1. **Aktivnost 1016 A100001 Administracija i upravljanje**

U aktivnosti 1017 A100001 *Administracija i upravljanje* povećavaju se sredstva za financiranje aktivnosti za iznos od 75.307,03 eura, na iznos od 254.598,39 eura. Povećanje se odnosi na poziciju ostalih rashoda za zaposlene u iznosu od 11.000,00 eura (otpremnina za jednu djelatnicu i isplata jubilarne nagrade za jednog djelatnika), na poziciju rashoda za materijal i energiju u iznosu 7.000,00 eura (troškovi plina – računi za plin koji će stići krajem godine za cijelu 2023. godinu), na poziciju ostalih nespomenutih usluga u iznosu 7.500,00 eura za trošak tiskanja monografije „100 godina sporta i NK Libertasa“, te na poziciju ostalih nespomenutih rashoda poslovanja u iznosu od 1.500,00 eura za Školu Pop-Rocka. Povećanje se i rashodi za usluge u iznosu 31.609,89 eura za realizaciju svih obrazovnih programa u POU Novska, te na poziciju postrojenja i opreme u iznosu od 16.697,14 eura za nabavu dodatne opreme potrebne za realizaciju svih programa Učilišta.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

**1.13.1. Aktivnost 1018 A100001 Odgoj i obrazovanje djece jasličke i predškolske dobi**

U aktivnosti 1018 A100001 *Odgoj i obrazovanje djece jasličke i predškolske dobi* povećavaju se sredstva za financiranje aktivnosti za iznos od 42.948,83 eura, na iznos od 1.293.948,47 eura.

Iz izvora općih prihoda i primitaka, na poziciji plaće za zaposlene, planira se povećanje iznosa u visini od 13.500,00 eura za potrebe pokrića rashoda, za plaće novih zaposlenih prilikom otvorenja dvije nove grupe. Planira se zapošljavanje 4 asistenta (za grupe u koje su upisana djeca s teškoćama) dva odgojitelja, spremačica i kuharica. Planira se i povećanje iznosa od 14.955,00 eura na poziciji doprinosa na plaću iz već spomenutog razloga, zapošljavanja novih zaposlenika.

Na poziciji prijevoza na posao i s posla planira se povećanje u visini od 7.100,00 eura za pokriće troškova naknade prijevoza na posao i s posla zaposlenima.

Dodaje se nova pozicija u financijskom planu iz izvora općih prihoda i primitaka na poziciju usluga tekućeg i investicijskog održavanja u iznosu od 3.000,00 eura, za potrebe sanacije i popravka krova na PO Tintilinić u Brestači u iznosu od 2.000,00 eura, te 1.000,00 eura za pokriće troška izrade projekta prenamjene prostora u PO Brestači.

Iz izvora vlastitih prihoda planira se preraspodjela iznosa sa pozicije izvanrednog prijevoza djece za 500,00 eura te s pozicije intelektualnih usluga umanjenje iznosa za 550,00 eura, a planira se povećanje iznosa na poziciji službenih putovanja u visi od 1.050,00 eura, potrebno za pokriće troškova putovanja zaposlenika na obuke i seminare do kraja tekuće godine.

Iz izvora pomoći planira se povećanje iznosa na poziciji stručnog usavršavanja u visini od 650,00 eura, te se na poziciji sitnog inventara povećava iznos za 900,00 eura, sukladno povećanju planiranih prihoda iz Ministarstva koje sufinancira program predškole te program za djecu s teškoćama koja su integrirana u redovite programe.

**1.13.2. Tekući projekt 1018 T100002 Opremanje vrtića**

U tekućem projektu 1018 T100002 *Opremanje vrtića* povećavaju se sredstva za financiranje tekućeg projekta za iznos od 2.843,83 eura, na iznos od 50.866,28 eura.

Iz izvora općih prihoda i primitaka umanjuje se iznos na poziciji postrojenja i oprema za opremanje novog Područnog objekta Tintilinić u Brestači za 7.632,00 eura, te se dodaje nova pozicija u financijskom planu iz izvora pomoći u spomenutom iznosu iz sredstava projekta prekogranične suradnje s Tomislavgradom za ulaganja u školske objekte. Sredstva će biti uplaćena do kraja tekuće godine.

Planira se i nova pozicija iz izvora općih prihoda i primitaka, postrojenja i oprema u iznosu od 5.725,00 eura, za nabavu potrebne opreme za rad u novoformiranim grupama.

**2. Razdjel 003 UPRAVNI ODJEL ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Četvrtim izmjenama i dopunama Proračuna Grada Novske za 2023. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od **708.099,49 EUR** (4,74 % u odnosu na planirano) i sada iznose **15.647.218,85 EUR**. Sredstva se realiziraju kroz 11 različitih programa koji su obuhvaćeni financijskim planom rashoda upravnog odjela, a koje provodi 11 službenika.

**Tablica broj 2: Prikaz financijskih izmjena programa Upravnog odjela za komunalni sustav, prostorno planiranje i zaštitu okoliša za 2023. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za** **2023.** | **Naziv programa** | **Proračun**  | **4. izmjene i dopune proračuna** | **Povećanje/****smanjenje** |
| 1. | 1021 | Upravljanje i razvoj komunalne infrastrukture | 333.764,98 | 336.790,62 | 3.025,64 |
| 2. | 1022 | Upravljanje imovinom | 1.438.739,32 | 1.722.978,51 | 284.239,19 |
| 3. | 1023 | Projektiranje i građenje objekata u vlasništvu Grada | 8.661.958,73 | 8.674.100,58 | 12.141,85 |
| 4. | 1024 | Održavanje objekata i uređaja komunalne infrastrukture | 1.226.358,75 | 1.141.358,75 | -85.000,00 |
| 5. | 1025 | Projektiranje i građenje objekata i uređaja komunalne infrastrukture | 2.049.523,63 | 2.000.775,00 | -48.748,63 |
| 6. | 1026 | Zaštita okoliša | 60.746,95 | 112.449,33 | 51.702,38 |
| 7. | 1027 | Zaštita, očuvanje i unapređenje zdravlja | 43.213,58 | 53.136,58 | 9.923,00 |
| 8. | 1028 | Prostorno uređenje i unapređenje stanovanja | 94.487,12 | 94.473,22 | -13,90 |
| 9. | 1029 | Organiziranje i provođenje zaštite i spašavanja | 917.246,47 | 1.350.157,08 | 432.910,61 |
| 10. | 1035 | Kampus gaming industrije | 113.079,83 | 113.079,83 | 0,00 |
| 11. | 1037 | Smart Revolution Novska | 0,00 | 47.919,35 | 47.919,35 |
|  | **11 programa** | **Ukupno** | **14.939.119,36** | **15.647.218,85** | **708.099,49** |

**2.1. Program 1021 UPRAVLJANJE I RAZVOJ KOMUNALNE INFRASTRUKTURE**

**2.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se u iznosu od 2.689,64 EUR, te sada iznose 331.145,71 EUR.

Ovim povećanjem se osiguravaju sredstva nužna za nabavu materijala i dijelova za tekuće održavanje, kupnju četiri licence za ProgeCAD (alternativa AutoCAD-u), te nabavu uređaja i strojeva za ostale namjene. Ujedno se i briše pozicija namijenjena za trošak polaganja stručnog ispita za vježbenike jer takvog troška neće biti u tekućoj godini.

**2.1.2. Aktivnost 1021 A100002 Ostvarivanje prava po posebnim propisima**

Sredstva za financiranje ove aktivnosti povećavaju se u iznosu od 336,00 EUR, te sada iznose 5.644,91 EUR.

Ovim povećanjem se osiguravaju sredstva kojima se plaća priključak članovima HVIDRA-e na komunalnu infrastrukturu. Podnesen je jedan zahtjev za financiranje kućnog priključka vode, te su za tu potrebu ovim povećanjem osigurana sredstva u iznosu od 999,61 EUR.

**2.2. Program 1022 UPRAVLJANJE IMOVINOM**

**2.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se u iznosu od 4.178,00 EUR, te sada iznose 198.907,21 EUR.

Ovim povećanjem se osiguravaju sredstva nužna za plaćanje troška komunalnih usluga (voda, smeće) za đački dom, nabavu zastava koje je potrebno mijenjati po potrebi i nabavu stolnjaka za stolove u društvenim domovima.

**2.2.2. Tekući projekt 1022 T100001 Legalizacija objekata u vlasništvu grada**

Sredstva za financiranje ovog projekta povećavaju se u iznosu od 4.125,00 EUR, te sada iznose 6.115,84 EUR.

Ovim povećanjem se osiguravaju sredstva nužna za plaćanje troška izrade arhitektonske snimke nužne u postupku legalizacije zadnjeg dijela društvenog doma u Bročicama.

**2.2.3. Tekući projekt 1022 T100002 Redovno održavanje opreme i uređaja**

Sredstva za financiranje ovog projekta povećavaju se u iznosu od 886,00 EUR, te sada iznose 20.751,99 EUR.

Povećanje nastaje na poziciji „Servisiranje vatrogasne cisterne“ te se ovim povećanjem osiguravaju sredstva u iznosu od 1.682,34 EUR, koliko iznosi trošak već obavljenog servisiranja (kamion cisterna iz robnih rezervi).

**2.2.4. Tekući projekt 1022 T100003 Otkup zemljišta**

Sredstva za financiranje ovog projekta smanjuju se u iznosu od 8.204,05 EUR, te sada iznose 110.495,95 EUR.

Ovo smanjenje je zapravo rezultat povećanja i smanjenja po pojedinim pozicijama. Pa tako imamo smanjenje na pozicijama vezanim uz otkup zemljišta potrebnog za gradnju novog dječjeg vrtića i otkup zemljišta za prometnicu koja će spajati gradsku tržnicu s Trgom dr. Franje Tuđmana.

Povećanje nastaje na novootvorenoj poziciji s koje će biti plaćena nazadkupnja zemljišta u Poduzetničkoj zoni Novska (poduzetnik u stečaju, nazadkupnja dogovorena sa stečajnim upraviteljem). Povećanje nastaje i na novootvorenoj poziciji pod nazivom „Otkup zemljišta – donacija Vodovoda Novska“ na kojoj se knjiži vrijednost zemljišta, a radi se o povratu dijela zemljišta bez naknade u Poduzetničkoj zoni Novska, koji nije potreban tvrtki Vodovod Novska, te će ga Grad Novska prodati novom investitoru.

**2.2.5. Tekući projekt 1022 T100004 Održavanje zgrade gradske vijećnice**

Sredstva za financiranje ovog projekta smanjuju se u iznosu od 13.272,28 EUR, te sada iznose 57.909,88 EUR.

Ovim smanjenjem se u potpunosti ukida pozicija s koje se planiralo financirati ulaganja u tuđu imovinu (kotlovnica Osnovne škole preko koje se grije i gradska vijećnica), jer takvog troška neće biti u tekućoj godini.

**2.2.6. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se u iznosu od 296.526,52 EUR, te sada iznose 505.843,23 EUR.

Ovo povećanje je zapravo rezultat povećanja i smanjenja po pojedinim pozicijama. Pa tako najveće povećanje nastaje na poziciji rekonstrukcije kotlovnice zgrade u kojoj se nalazi đački dom (ukupni trošak izgradnje nove kotlovnice po projektantskom troškovniku iznosi 214.000,00 EUR). Povećanje u iznosu od 60.000,00 EUR nastaje i na poziciji dodatnih ulaganja u društveni dom u Bročicama (zadnji dio doma koji je ujedno i predmetom legalizacije) i na poziciji ulaganja u prostor Centra za mlade u sportskoj dvorani u Novskoj u iznosu od 35.345,00 EUR.

Povećanje nastaje i na poziciji održavanja društvenih domova zbog ukazane potrebe za prepokrivanjem društvenih domova u Kozaricama i Staroj Subockoj.

Ukida se u potpunosti pozicija u iznosu od 26.544,56 EUR vezana uz uređenje okoliša društvenog doma u Brestači jer ovog troška neće biti u tekućoj godini. Smanjuje se i planirani iznos na poziciji nabave namještaja za društveni dom u Novoj Subockoj. Radi se o poravnanju sa stvarnim troškom jer je nabava provedena.

**2.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**2.3.1. Kapitalni projekt 1023 K100001 Izrada projektno-tehničke dokumentacije**

Sredstva za financiranje ovog projekta povećavaju se u iznosu od 33.625,00 EUR, te sada iznose 64.906,44 EUR.

Ovo povećanje nastaje na pozicijama s kojih se plaća projektna dokumentacija za prenamjenu zgrade đačkog doma (bivša upravna zgrada INA-e) i društvenog doma u Bročicama (zadnji dio doma).

**2.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se u iznosu od 977,05 EUR, te sada iznose 1.047.265,37 EUR.

Ovo povećanje nastaje na poziciji s koje se plaćaju naknade za priključak objekta na električnu energiju i plin. Povećanjem se osiguravaju sredstva prema stvarnom trošku koji je sad poznat.

**2.3.3. Kapitalni projekt 1023 K100004 Kulturni centar za mlade Jazavica**

Sredstva za financiranje troška uređenja okoliša objekta ukidaju se u cijelosti u iznosu od 6.636,14 EUR jer se radovi neće izvršiti u tekućoj godini.

**2.3.4. Kapitalni projekt 1023 K100014 Akcelerator ruralnog turizma**

Sredstva za financiranje ovog projekta smanjuju se za iznos od 2.661,41 EUR, te sada iznose 97.424,45 EUR. Smanjenje nastaje na poziciji geodetskih radova koja se ukida u cijelosti jer geodetskih radova neće biti u tekućoj godini. Smanjenje nastaje i na poziciji s koje se plaća Izvedbeni projekt i koja se usklađuje s pragom jednostavne nabave.

**2.3.5. Kapitalni projekt 1023 K100015 Dom za starije u Novskoj**

Sredstva za financiranje ovog projekta povećavaju se za iznos od 1.250,00 EUR, te sada iznose 46.378,70 EUR. Povećanje nastaje na novootvorenoj poziciji s koje će se platiti trošak izrade Revizije konstrukcije (obavezan postupak u procesu projektiranja ovakvih objekata).

**2.3.6. Kapitalni projekt 1023 K100017 Centar cjeloživotnog obrazovanja**

Sredstva za financiranje ovog projekta smanjuju se za iznos od 6,95 EUR, te sada iznose 4.683.993,05 EUR. Smanjenje nastaje na poziciji s koje će se platiti trošak izrade Izvedbenog projekta. I ovdje se radi o usklađivanju s pragom jednostavne nabave.

**2.3.7. Kapitalni projekt 1023 K100018 Zgrada JVP**

Sredstva za financiranje ovog projekta ukidaju se u cijelosti. Radi se o trošku izrade projektne dokumentacije nužne za gradnju nove zgrade za potrebe Javne vatrogasne postrojbe Grada Novske. Budući da u tekućoj godini neće biti troška po ovoj osnovi, projekt se ukida u cijelosti, te će se planirati u narednim godinama.

**2.3.8. Kapitalni projekt 1023 K100019 Skate park**

Sredstva za financiranje ovog projekta povećavaju se za iznos od 4.625,00 EUR, te sada iznose 9.625,00 EUR.

Povećanje nastaje na poziciji s koje se plaća izrada projektne dokumentacije nužne za izgradnju skate parka. Radi se o usklađivanju iznosa s pristiglom ponudom za izradu projektne dokumentacije.

**2.3.9. Kapitalni projekt 1023 K100020 Energetska obnova zgrada u vlasništvu grada**

Sredstva za financiranje ovog projekta povećavaju se za iznos od 14.150,00 EUR, te sada iznose 63.300 EUR.

Povećanje nastaje na poziciji s koje se plaća izrada projektne dokumentacije nužne za prenamjenu zgrade u kojoj se nalazi đački dom (bivša upravna zgrada INA-e) i koja sada iznosi 21.500,00 EUR. Ovom prenamjenom će se uskladiti građevinska dokumentacija (uporabna dozvola) sa stvarnim korištenjem zgrade.

**2.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**2.4.1. Aktivnost 1024 A100001 Održavanje javnih površina**

Sredstva za financiranje ove aktivnosti povećavaju se u iznosu od 155.000,00 EUR, te sada iznose 619.529,83 EUR.

Ovim povećanjem se osiguravaju sredstva nužna za održavanje javnih površina u urednom stanju, jer su prvotno planirana sredstva u cijelosti utrošena. Ovim povećanjem osiguravaju se sredstva za obavljanje aktivnosti do kraja tekuće godine.

**2.4.2. Aktivnost 1024 A100002 Održavanje nerazvrstanih cesta**

Sredstva za financiranje ove aktivnosti povećavaju se u iznosu od 60.000,00 EUR, te sada iznose 308.191,66 EUR.

Ovim povećanjem se osiguravaju sredstva potrebna za asfaltiranje ceste prema mjesnom groblju u Kozaricama, te rekonstrukciju ceste u Ulici Adalberta Knoppa i Bukovačkoj ulici u Novskoj.

**2.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**2.5.1. Kapitalni projekt 1025 K100001 Izrada projektno-tehničke dokumentacije za projekte komunalne infrastrukture**

Sredstva za financiranje ovog projekta povećavaju se za iznos od 2.000,00 EUR i sada iznose 29.963,37 EUR.

Povećanje se odnosi poziciju „Geodetsko-katastarske usluge“ koja sad iznosi 8.636,14 EUR. S ove pozicije se plaćaju parcelacijski i drugi geodetski elaborati čije plaćanje nije predviđeno kroz konkretan projekt. Ovim povećanjem se osiguravaju sredstva za tekuću godinu.

**2.5.2. Kapitalni projekt 1025 K100002 Prometnica i parkiralište Trg dr. Franje Tuđmana u Novskoj - tržnica**

Sredstva za financiranje ovog projekta smanjuju se za iznos od 17.080,35,00 EUR i sada iznose 8.402,43 EUR.

Smanjenje se odnosi na pozicije planirane za financiranje izrade projektne dokumentacije temeljem koje bi se preuredio sam Trg doktora Franje Tuđmana. Budući da se u tekućoj godini neće izrađivati spomenuta dokumentacija, pozicije se ukidaju. Preostala sredstva će se koristiti za plaćanje troška izrade projektne dokumentacije za spoj gradske tržnice s Trgom dr. Franje Tuđmana prometnicom uz izradu parkirnih mjesta i uređenja okoliša.

**2.5.3. Kapitalni projekt 1025 K100003 Poduzetnička zona Novska**

Sredstva za financiranje ovog projekta smanjuju se za iznos od 109.493,00 EUR i sada iznose 33.656,44 EUR.

Smanjenje se odnosi na poziciju pod nazivom „Izgradnja vodovoda i odvodnje južni odvojak II (WAWA)“. Budući da ove godine neće biti realizacije po toj poziciji, pozicija se ukida u cijelosti. Usklađuje se i pozicija pod nazivom „Projekt vodovoda i odvodnje južnog odvojka II (WAWA)“ prema pristiglim ponudama (smanjenje za 500 EUR).

**2.5.4. Kapitalni projekt 1025 K100004 Mrtvačnica u Voćarici**

Radi se o projektu koji je ponovno otvoren jer se ukazala potreba za novelacijom projekta uređenja okoliša mrtvačnice u Voćarici, parkirališta i pristupne ceste. Projekt je planiran u iznosu od 17.188,00 EUR, prema pristigloj ponudi.

**2.5.5. Kapitalni projekt 1025 K100008 Nogostup Novska - Bročice**

Sredstva za financiranje ovog projekta povećavaju se za iznos od 10.825,00 EUR i sada iznose 447.651,25 EUR.

Povećanje se odnosi na novootvorene pozicije pod nazivom „Koordinator II zaštite na radu“ u iznosu od 2.700,00 EUR (nužan kod svakog složenijeg projekta) i „Izmjena glavnog projekta“ u iznosu od 8.125,00 EUR. Kod početka radova na izgradnji nogostupa ukazala se potreba za izmjenom glavnog projekta kako bi se trasa uskladila sa željama mještana, te se planiraju sredstva prema pristigloj ponudi.

**2.5.6. Kapitalni projekt 1025 K100011 Rasvjeta na pomoćnom igralištu u Novskoj**

Radi se o projektu koji je ponovno otvoren jer se ukazala potreba za dokupom angažirane snage električne energije potrebne za rasvjetu na pomoćnom igralištu Libertasa. Sredstva potrebna za dokup snage iznose 1.344,00 EUR.

**2.5.7. Kapitalni projekt 1025 K100030 Uređenje autobusnih stajališta**

Ovaj projekt se u cijelosti ukida jer su radovi na izradi autobusnog stajališta u naselju Stara Subocka u cijelosti naplaćeni kroz održavanje nerazvrstanih cesta. Radi se o novoizgrađenom stajalištu na potezu između pruge i autoceste.

**2.5.8. Kapitalni projekt 1025 K100036 Rekonstrukcija ulica Samar brdo u Novskoj**

Sredstva za financiranje ovog projekta povećavaju se za iznos od 7.500,00 EUR i sada iznose 83.247,54 EUR.

Povećanje se odnosi na novootvorenu poziciju s koje će se platiti izrada Elaborata sanacije vodovodne mreže u ulicama koje su predmetom obnove. Budući da je postojeća vodovodna mreža u predmetnim ulicama dotrajala, ukazuje se potreba za njenom sanacijom koju bi se provelo prilikom izvođenja radova na rekonstrukciji ulica i izgradnji oborinske odvodnje. Time bi se postigle uštede u cijeni radova i izbjeglo bi se prekopavanje novouređenih ulica do koga bi došlo u kratkom vremenu.

**2.5.9. Kapitalni projekt 1025 K100039 Parkiralište kod groblja Brestača**

Sredstva za financiranje ovog projekta povećavaju se za iznos od 500,00 EUR i sada iznose 180.594,50 EUR.

Povećanje se odnosi na poziciju s koje će se platiti izrada projektne dokumentacije. Ovom izmjenom se vrši usklađenje sa stvarnim troškom.

**2.5.10. Kapitalni projekt 1025 K100043 Punionica za električne automobile**

Radi se o novootvorenom projektu planiranom u iznosu od 51.740,00 EUR.

Kroz ovaj projekt će se projektirati i izraditi punionica za električne automobile na parkiralištu iza đačkog doma u Novskoj. Predmetni zahvat se planira sufinancirati sredstvima Fonda zaštite okoliša kroz otvoreni javni poziv u iznosu od 27.300,00 EUR. Za ovaj projekt je ishođen elaborat optimalnog tehničkog rješenja priključka i naručena je izrada glavnog projekta. Izrada ovih dokumenata je preduvjet za javljanje na javni poziv Fonda.

**2.6. Program 1026 ZAŠTITA OKOLIŠA**

**2.6.1. Aktivnost 1026 A100001 Poticanje razvoja svijesti o zaštiti okoliša**

Sredstva za financiranje ovog projekta povećavaju se za iznos od 55.525,00 EUR i sada iznose 97.521,95 EUR.

Povećanje nastaje na novootvorenoj poziciji pod nazivom „Edukacija – moja Novska bez azbesta“ u iznosu od 500,00 EUR. Ovim sredstvima je plaćeno održavanje tribine za građane održanoj u kino Sali u Novskoj. Cilj tribine je bio razvoj svijesti o potrebi zbrinjavanja azbestnih ploča skinutih s krovova i ostalog azbestnog otpada. Povećanje nastaje i na novootvorenoj aktivnosti pod nazivom „Nabava spremnika za odvojeno prikupljanje otpada“ u iznosu od 55.025,00 EUR, od čega je 44.020,00 EUR bespovratnih sredstava Fonda zaštite okoliša. Kao što se iz naziva može zaključiti, ovim sredstvima će se nabaviti poluukopani spremnici za prikupljanje otpada, te kante koje će biti podijeljene korisnicima s ciljem odvojenog prikupljanja komunalnog otpada.

**2.6.2. Tekući projekt 1026 T100001 Akcijski plan energetski održivog razvoja i prilagodbe klimatskim promjenama**

Sredstva za financiranje ovog projekta smanjuju se za iznos od 5.650,00 EUR i sada iznose 13.100 EUR.

Ovim smanjenjem se vrši usklađenje s iznosima koji su ugovoreni za radove na pripremi radnih podloga za izradu akcijskog plana. Projekt je sufinanciran bespovratnim sredstvima Fonda za zaštitu okoliša u 80%-tnom iznosu.

**2.7. Program 1027 ZAŠTITA,OČUVANJE I UNAPREĐENJE ZDRAVLJA**

**2.7.1. Aktivnost 1027 A100001 Sanitarna zaštita**

Sredstva za financiranje ove aktivnosti povećavaju se za iznos od 9.923,00 EUR i sada iznose 49.818,51 EUR.

Povećanje nastaje na poziciji s koje se plaća dezinsekcija i na poziciji nadzora nad provedenim akcijama dezinsekcije. Naime, zbog ukazane potrebe izvršena su dva dodatna tretmana dezinsekcije (larvicidna i adulticidna akcija), te je potrebno osigurati sredstva za nastali trošak.

**2.8. Program 1028 PROSTORNO UREĐENJE I UNAPREĐENJE STANOVANJA**

**2.8.1. Tekući projekt 1028 T100002 Prostorno-planska dokumentacija**

Sredstva za financiranje ovog projekta smanjuju se za iznos od 13,90 EUR i sada iznose 84.519,01 EUR. Radi se o usklađenju s pragom javne nabave na pozicijama pod nazivom „Strategija zelene urbane opreme“ i „3D izmjera Bročice“. Spomenuti radovi su već ugovoreni i trenutno su u fazi izrade.

**2.9. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**2.9.1. Aktivnost 1029 A100004 Civilna zaštita**

Sredstva za financiranje ove aktivnosti povećavaju se za iznos od 72,77 EUR i sada iznose 3.500,00 EUR. Povećanjem se vrši usklađenje sa stvarnim potrebama prema pristiglim ponudama.

**2.9.2. Tekući projekt 1029 T100001 Sanacija klizišta**

Sredstva za financiranje ovog projekta povećavaju se za iznos od 350.000,00 EUR i sada iznose 578.490,00 EUR.

Povećanje se odnosi na trošak radova na sanaciji dva klizišta na Samar brdu. Klizišta ugrožavaju stabilnost kuća koje se uz njih neposredno nalaze i sanacija je nužna kako bi se spriječila materijalna šteta i ugrožavanje sigurnosti stanovnika ugroženih kuća.

Bespovratna sredstva za sanaciju predviđena su od Hrvatskih voda u iznosu od 550.000,00 EUR.

**2.10. Program 1037 SMART REVOLUTION NOVSKA**

**2.10.1. Kapitalni projekt 1037 K100001 Sustav za praćenje kvalitete zraka AER S X**

Radi se o novootvorenom projektu planiranom u iznosu od 5.812,50 EUR. Kroz ovaj projekt se planira nabaviti sustav za praćenje kvalitete zraka na području Grada Novske. Sustav će omogućiti građanima uvid u trenutne vrijednosti temperature, tlaka zraka, vlažnosti i smjera vjetra. Projekt je sufinanciran sredstvima Fonda zaštite okoliša u 80%-tnom iznosu.

**2.10.2. Kapitalni projekt 1037 K100002 APL siguran pješački prijelaz**

Radi se o novootvorenom projektu planiranom u iznosu od 42.106,85 EUR. Kroz ovaj projekt se planira nabaviti 10 električnih bicikla s pratećom opremom (punionice i stalci). Bicikli bi bili postavljeni na dvije lokacije u gradu Novska, te bi ih koristili građani kad za to imaju potrebe.

Kroz projekt se planira opremiti i jedan pješački prijelaz u gradu Novska s inovativnom opremom (solarni paneli za napajanje el. energijom, bljeskalice i dr.) koja podiže sigurnost pješaka koji preko njega prelaze, a naročito u noćnom periodu. Projekt je sufinanciran sredstvima Fonda zaštite okoliša u 80%-tnom iznosu.

**Glava 00302 JAVNA VATROGASNA POSTROJBA GRADA NOVSKE**

|  |  |  |  |  |  |
| --- | --- | --- | --- | --- | --- |
| **Rednibroj** | **Brojčana oznaka programa u proračunu za 2023.** | **Naziv programa** | **Proračun**  | **4. izmjene i dopune proračuna** | **Povećanje/****smanjenje** |
| 1. | 1029 | Organiziranje i provođenje zaštite i spašavanja | 619.943,80 | 702.781,64 | 82.837,84 |
|  |  | **Ukupno** | **619.943,80** | **702.781,64** | **82.837,84** |

**Program 1029 ORGANIZIRANJE I PROVOĐENJE ZAŠTITE I SPAŠAVANJA**

**Aktivnost 1029 A100001 Redovna djelatnost JVP**

Sredstva za financiranje ove aktivnosti povećavaju se za iznos od 82.837,84 EUR i sada iznose 702.781,64 EUR.

Povećanje se vrši na više različitih pozicija, dok je smanjenje na jednoj poziciji.

Na pozicijama koje se financiraju iz općih prihoda Grada Novske promjene su sljedeće:

* Povećava se pozicija „Plaće“ u iznosu od 32.000,00 EUR zbog povećanja broja zaposlenih djelatnika i usklađenja s Pravilnikom o klasifikaciji radnih mjesta profesionalnih vatrogasaca, mjerilima za njihovo utvrđivanje i koeficijentima složenosti poslova. Ovo povećanje prati i povećanje pozicija „Doprinos za zdravstvo“ i „Doprinos za MIO“ u ukupnom iznosu od 9.200,00 EUR;
* Povećanje nastaje i na pozicijama „Energija“ (trošak struje i plina), zatim „Sitni inventar i autogume“, „Računalne usluge“, „Komunalne usluge“ (voda i odvoz smeća), „Ostale usluge“, „Usluge tekućeg i investicijskog održavanja“, „Usluge telefona, pošte i prijevoza“, „Premije osiguranja“, „Reprezentacija“, „Računalni program Libusoft – licenca“ i „Uredska oprema i namještaj“.

Na pozicijama koje se financiraju iz vlastitih prihoda JVP promjene su sljedeće:

* Povećava se pozicija „Oprema za održavanje i zaštitu“;
* Novootvorene su pozicije pod nazivom „Nabava autoljestve – vozilo“ u iznosu od 16.000,00 EUR i „Nabava vozila – iz viška 2022. vlastita sredstva“ u iznosu od 25.388,92 EUR. Planira se nabava jednog vozila (cady, karavan ili slično) jer postoji potreba za takvim vozilom. Planira se i nabava autoljestvi koja će se provesti u 2024. godini, te se dio sredstava za nabavu osigurava iz vlastitih prihoda.
* Pozicija „Prijevozna sredstva – osobno vozilo“ u cijelosti se ukida.

Navedenim izmjenama se vrši usklađenje prema stvarnim potrebama do kraja tekuće godine.

**3. Razdjel 004 UPRAVNI ODJEL ZA GOSPODARSTVO I POLJOPRIVREDU**

Planirani rashodi se povećavaju za 11,23 %, odnosno za 96.636,80 eura.

**3.1. Program 1030 PODRŠKA GOSPODARSTVU I ODRŽIVOM RAZVOJU**

Unutar ovog Programa ne dolazi do promjena ovim rebalansom.

**3.2. Program 1031 GOSPODARSTVO**

Unutar ovog Programa dolazi do promjene u iznosu od 38.999,94 eura što predstavlja povećanje od 12,06 % u odnosu na planirano.

Iznos od 18.574,12 eura je prebačen sa stavke rashoda sufinanciranja poduzetnika početnika u gamingu na stavku rashoda sufinanciranja poduzetnika početnika zbog trenutne realizacije proračunskih stavki i većeg interesa početnika s iskorištenom mjerom HZZ-a iz djelatnosti koje ne obuhvaćaju djelatnost gaminga.

U projektu POLJOPRIVREDA dolazi do promjene u iznosu 38.999,94 eura zbog obračuna viška neutrošenih prihoda od raspolaganja poljoprivrednim zemljištem iz 2022. godine te se taj rezultat raspoređuje na postojeće proračunske stavke, ali i neke nove. Cilj je iskoristiti sav višak iz 2022. godine na stavke koje su u realizaciji ili će biti realizirane do kraja 2023. godine.

Tako su se povećale stavke vezane za produbljivanje kanala i propusta, Program očuvanja ugroženih područja i biološke raznolikosti te izrada geodetskih elaborata i podloga.

**3.3. Program 1033 POTICANJE RADA POTPORNE INSTITUCIJE**

U ovom Programu dolazi do povećanja sredstava u vrijednosti od 16,57 % ( 37.136,86 eura) iz razloga što se očekuje povratak dvije djelatnice s roditeljskog dopusta pa se planiraju sredstva za dvije plaće.

Ujedno su potrebna i dodatna sredstva za podmirenje troškova oko organizacije i provedbe poslovne konferencije INVEST IN NOVSKA koja je polučila izvanredne rezultate i u Novskoj okupila renomirana imena iz poslovnog i javnog života.

Sredstva koja se povećavaju ovim rebalansom će se također utrošiti i na izradu COST BENEFIT ANALIZE za projekt hotela Knopp, odnosno Klastera kulture koja je potrebna u kratkom roku, a treba dati sliku održivog modela upravljanja objektom i pokretanjem rada.

**3.4. Program 1034 POTICANJE RAZVOJA TURIZMA**

Ovaj Program se povećava za 20.500,00 eura (12,21 %), a sredstva će se utrošiti na manifestacije – Novsky, manje manifestacije poput Petrova, Rokova i sl., a dio će se usmjeriti i na realizaciju Lukova u Novskoj koje nam predstoji.

Dio planiranih sredstava će se također uložiti u promidžbu Grada kroz tisak i izradu promotivnih materijala za potrebe svih manifestacija i konferencija koje se kroz godinu organiziraju.